Public procurement notice: Contract Award Notice
Published: 2024-10-01
Buyer: Banedanmark
Country: DK
Region: DK011
Contract type: Services
Procedure: Restricted procedure
CPV classification: 45221000: Engineering works for bridges and tunnels | 45221100: Bridge construction works | 45221114 | 45221240 | 45221241
Submission deadline: 2026-12-31
Award criteria: quality

Technical requirements: I overensstemmelse med reglerne i Forsyningsvirksomhedsdirektivet  udbyder Banedanmark hermed rammeaftalen for C/6042 Forenkling af København H.
Ved evalueringen af det kvalitative underkriterium I ”Bemanding” vil der lægges vægt på fremsendte CV’er på følgende nøglepersoner: 
• Projektleder
• Assisterende projektleder 
• Fagleder Spor
• Specialist Spor 
• Fagleder Geoteknik 
• Fagleder Stækstrøm
• Fagleder Kørestrøm
• Fagleder Broer og konstruktioner
• Fagleder Afvanding
• Specialist i grundvandssænkning 
• Fagleder Miljø 

Evalueringen af underkriterium I ”Bemanding” baseres på referenceprojekterne i de af tilbudsgiver fremsendte CV’er. Hver enkelt nøgleperson vægter lige meget.


1) Der evalueres på i hvor høj grad de efterspurgte nøglepersoner dokumenterer nylig relevant erfaring fra projekter, der i størrelse og kompleksitet er samlignelige med det udbudte projekt.

2) Det tillægges vægt, såfremt nøglepersonerne kan dokumentere erfaring med rådgivning på jernbaneprojekter i forskellige faser over længere tid – særligt programfase og detailfase (Fase 2 og Fase 3). 

3) Derudover tillægges det særlig vægt I evalueringen af underkriteriet Bemanding såfremt nedenstående nøglepersoner kan dokumentere følgende: 

Projektleder:
• Erfaring med økonomi- og tidsstyring, som kan nyttiggøres på dette projekt samt erfaring fra jernbaneprojekter hvor nøglepersonen har håndteret flere og komplekse grænseflader (interne og/eller eksterne), som kan nyttiggøres på dette projekt. 

Assisterende Projektleder:
• Erfaring med økonomi- og tidsstyring, som kan nyttiggøres på dette projekt samt erfaring med jernbaneprojekter, hvor nøglepersonen har håndteret flere og komplekse grænseflader (internt og/eller eksternt), som kan nyttiggøres på dette projekt.

Specialist, Spor 
• Erfaring med sporprojektering af horisontal- og vertikalgeometri på jernbaneprojekter.

Fagleder, Geoteknik
• Erfaring med rådgivning på jernbanerelaterede projekter, hvor nøglepersonen har haft ansvaret for fagområdet geoteknik. 

Fagleder, Broer og konstruktioner
• Erfaring med rådgivning på jernbaneprojekter, hvor nøglepersonen har haft ansvaret for fagområdet broer og konstruktioner i mere end 3 år.

Fagleder, Kørestrøm
• Erfaring med køreledningsanlæg, BPU eller koblerfjernstyring i forbindelse med rådgivning på jernbaneprojekter.

Fagleder, Miljø 
• Erfaring med vurdering af støj i anlægsfasen, håndtering af jordforurening og vand, som kan nyttiggøres på dette projekt, samt gennemførsel af mere end to miljøkonsekvensvurderinger, som omfatter anlæg af infrastrukturprojekter i alle miljøkonsekvensvurderingens faser.
Ved evaluering af underkriterium II ”Organisation”, lægges der vægt på det af tilbudsgiver fremsendte organisationsdiagram og den tilhørende beskrivelse.  Her lægges der vægt på i hvor høj grad den tilbudte projektorganisation er operationel og effektiv. 

Med operationel menes bl.a., at: 
• Projektorganisationens ressourcer har en klar rolle- og ansvarsfordeling.
• Projektorganisationen evner, udover de aftalte statusmøder, at involvere Banedanmarks projektorganisation med henblik på at sikre løbende orientering, sparring og videndeling i forbindelse med opgaveløsningen. I den forbindelse lægges der vægt på en tydelig og præcis beskrivelse af hvordan tilbudsgiver sikrer dette. 
Med effektiv menes bl.a. at: 
• tilbudsgiver kan sikre robusthed igennem hele projektet ved tydeligt at beskrive processen for hvordan henholdsvis kortvarige fraværsperioder - såsom ferie/ sygdom mv. -  og langvarige fraværsperioder - såsom fratrædelser, orlov mv., håndteres. I den forbindelse lægges der vægt på en tydelig og præcis beskrivelse af hvordan tilbudsgiver sikrer dette.
Ved et udbud med prækvalifikation efter udbudsloven, ved  forsyningsvirksomhedsdirektivet eller tilbudsloven skal en klage over ikke at være blevet prækvalificeret indgives inden for 20 kalenderdage. Dette er regnet fra dagen efter ordregivers afsendelse af underretning om prækvalifikation.

Andre klager over udbud eller beslutninger, f.eks. tildeling af kontrakter, omfattet 
af udbudslovens afsnit II eller III eller forsyningsvirksomhedsdirektivet skal indgives 45 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt.

Hvis klagen handler om overtrædelser af tilbudsloven eller udbudslovens
§§ 191 og 192, er klagefristen på 45 kalenderdage regnet fra dagen efter ordregiverens underretning om tildelingsbeslutningen.

Klager over indgåelse af rammeaftale efter udbudsloven (afsnit II, III og §§ 191 og 
192), forsyningsvirksomhedsdirektivet eller tilbudsloven skal være indgivet til klagenævnet inden 6 måneder regnet fra dagen efter ordregiverens underretning om tildelingsbeslutningen.

Klager over indgåelse af en kontrakt baseret på en rammeaftale med genåbning af 
konkurrence eller et dynamisk indkøbssystem omfattet af udbudslovens afsnit II 
eller III eller forsyningsvirksomhedsdirektivet skal være indgivet til klagenævnet 
inden 30 kalenderdage regnet fra dagen efter ordregiverens underretning om tildelingsbeslutningen.

Klager over en ordregivers beslutning om at videreføre en kontrakt (udbudslovens
§ 185, stk. 2) skal indgives til klagenævnet inden 20 kalenderdage regnet fra dagen 
efter, at ordregiveren har offentliggjort sin beslutning (udbudslovens § 185, stk. 2, 
3. pkt.).

Har ordregiveren fulgt proceduren i lov om Klagenævnet for Udbud § 4, skal en 
klage over, at ordregiveren i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse indgives til klagenævnet inden 30 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt.
Rammeaftalen kan, med et varsel på 1 måned før udløb af den oprindelige aftaleperiode, forlænges af Banedanmark i op til 12 måneder. Banedanmark kan gøre brug af denne forlængelsesoption flere gange, dog under forudsætning af at Rammeaftalens varighed maksimalt løber indtil 31. december 2028.


Winner: Rambøll – Transport – Bane
Number of bids: 5